છે, રૂટિન લાઈફ્માથી સહેજ સાઈડમાં હટીને બંનેને એકબીજા સાથે થોડો સમય એકબીજા માટે કાઢવો ઘણો આવશ્યક છે. લોકો જીવે છે એમ જ જીવવું, લોકો કહે છે એમ જ રીતે જીવાઈ એ જરૂરી નથી જ . જો દરેક પતિ ક પત્ની એકબીજાની પસંદ-નાપસંદ નો સહેજ ખ્યાલ રાખીને, કાળજી રાખીને જીવે તો સોનામાં સુગંધ ભળે એમ લગ્નજીવન હરહંમેશ સુવાસિત રહે. મારું સદનસીબ છે કે મને આવા પતિ મળ્યા છે જેની પાસેથી મને કાયમ નાની મોટી સરપ્રાઈઝ મળતી રહે છે 🙂 સરપ્રાઈઝ મળે છે એ માટે નહિ પણ એક બીજાની સમજણ દ્વારા અમે બંને એકબીજાને પામી શક્યા છે, સમજી શક્યા છે, જાણી શક્યા છે. આ પાછળના કારણમાં મને સતત એમ લાગ્યા કરે છે કે અમે સપ્તપદીના છેલ્લા વચનને પાળવામાં-સમજવામાં સફળ નીવડ્યા છે. મિત્રભાવ જાગે અને એ રીતે જીવવામાં આવે તો આ ખુબા જ સરળ છે અને શક્ય છે, બાકી તો જીવવા ખાતર જીવનારાની ને કાયમ ફરિયાદી જ બનનારાઓની સંખ્યા આપણા સમાજમાં ઓછી નથી.